b'\n_START_ARTICLE_\nStadtbibliothek Flensburg\n_START_PARAGRAPH_\nStadtbibliothek Flensburg er det tyske bibliotek i Flensborg, beliggende i Flensburg Galerie, et butikscenter i midtbyen. Biblioteket omfatter b\xc3\xa5de et voksen- og et b\xc3\xb8rnebibliotek. En bogbus betjener derudover en r\xc3\xa6kke b\xc3\xb8rneinstitutioner i hele kommunen. Bibliotekets samlede materialebestand er p\xc3\xa5 cirka 119.880 enheder. Der er flere station\xc3\xa6re internet-arbejdspladser p\xc3\xa5 biblioteket. Desuden er der tr\xc3\xa5dl\xc3\xb8st netv\xc3\xa6rk (hotspot), som b\xc3\xa6rbare computer kan kobles til._NEWLINE_Stadtbibliothek Flensburg er medlem i den tyske biblioteksforening, derudover samarbejder biblioteket sammen med det danske bibliotek i N\xc3\xb8rregade med bibliotekerne i b\xc3\xa5de Syd- og Nordslesvig i dansk-tysk biblioteksforum.'